141. ΑΠΟΦΑΣΗ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Ε5/5399 της 9 Ιουλ. /19 Σεπτ. 1986 (ΦΕΚ Β΄ 600) Ρύθμιση θεμάτων κατάταξης πτυχιούχων σχολών τριτοβάθμιας εκπαίδευσης και φοιτητών Α.Ε.Ι. του εσωτερικού ή ομοταγών του εξωτερικού στα Τεχνολογικά Εκπαιδευτικά Ιδρύματα (Τ.ΕΙ.)». Έχοντας υπόψη τις διατάξεις: 1.Των άρθρων 8, 10 και 11 του Νόμ. 1268/1982 «Μετεγγραφές και κατατάξεις στην Τριτοβάθμια Εκπαίδευση» (ΦΕΚ 119-τ.Α΄). 2.Της παρ. 3 εδάφ. α΄ του άρθρ. 51 του Νόμ. 1404/1983 «Δομή και λειτουργία των Α.Ε.Ι.» (ΦΕΚ 173 τ.Α΄). 3.Της παρ. 21 του άρθρ. 71 του Νόμ. 1566/85 «Δομή και λειτουργία της πρωτοβάθμιας και δευτεροβάθμιας εκπαίδευσης και άλλες διατάξεις» (ΦΕΚ 167τ.Α΄). 4.Την αριθ. Η/4840/10.6.86 απόφαση του Πρωθυπουργού και Υπουργού Εθνικής Παιδείας και Θρησκευμάτων (ΦΕΚ 389/11.6.86 .Β΄) «Αρμοδιότητες Υφυπουργών ΥΠΕΠΕΘ», αποφασίζουμε: Καθορίζουμε την προθεσμία υποβολής αίτησης για κατάταξη, το είδος των απαιτούμενων δικαιολογητικών, τον τρόπο επιλογής και λοιπά διαδικαστικά θέματα κατάταξης πτυχιούχων σχολών τριτοβάθμιας εκπαίδευσης και λοιπών ανώτερων σχολών και φοιτητών Α.Ε.Ι. του εσωτερικού ή ομοταγών του εξωτερικού στα Τεχνολογικά Εκπαιδευτικά Ιδρύματα (Τ.Ε.Ι.) ως ακολούθως: Προθεσμία υποβολής και απαιτούμενα δικαιολογητικά Άρθρ.1.-1.Οι υποψήφιοι για κατάταξη υποβάλλουν στη γραμματεία της σχολής στην οποία ανήκει το τμήμα που επιθυμούν να καταταγούν από 1-20 Σεπτεμβρίου: α)Αίτηση στην οποία αναφέρεται το τμήμα στο οποίο επιθυμούν να καταταγούν. β)Αντίγραφο του πτυχίου τους όταν πρόκειται για πτυχιούχους ή αναλυτικό πιστοποιητικό σπουδών όταν πρόκειται για φοιτητές Α.Ε.Ι. γ)Βεβαίωση του κατά περίπτωση αρμοδίου οργάνου κατά τις διατάξεις της παρ. 13 του άρθρ. 5 του Νόμ. 1268/82 για το ομοταγές της σχολής προέλευσης εφόσον ο υποψήφιος προέρχεται από σχολή του εξωτερικού. 2.Εφόσον τα δικαιολογητικά που υποβάλλονται προέρχονται από χώρα του εξωτερικού πρέπει να είναι επικυρωμένα από την Ελληνική Προξενική Αρχή της χώρας που εκδόθηκαν όταν η χώρα αυτή δεν έχει κυρώσει ή προσχωρήσει μέχρι σήμερα στη Σύμβαση της Χάγης και σε κάθε περίπτωση επίσημα μεταφρασμένα Τρόπος επιλογής-Ανακοίνωση αποτελεσμάτων Άρθρ.2.-«1.Με απόφαση της σχολής υποδοχής που εκδίδεται μέσα σε 10 ημέρες από την ημερομηνία λήψης της απόφασης του ΙΤΕ για το εξάμηνο κατάταξης και με την επιφύλαξη της επόμενης παραγράφου του άρθρου αυτού, οι ενδιαφερόμενοι κατατάσσονται σε εξάμηνο κατάταξης του τμήματος που επιθυμούν σύμφωνα με την απόφαση του ΙΤΕ». Η παρ. 1 αντικαταστάθηκε ως άνω από την παρ. 1 της Ε5/7180/7-11 Νοεμ. 1986 (ΦΕΚ Β΄ 790) απόφ. Υπ. Παιδείας. 2.Στην περίπτωση που ο αριθμός των υποψηφίων είναι μεγαλύτερος του αριθμού θέσεων όπως αυτός καθορίζεται από τις διατάξεις των άρθρ. 8 και 10 του Νόμ. 1286/82, η επιλογή των υποψηφίων γίνεται με εξετάσεις σε δύο υποχρεωτικά μαθήματα του προηγουμένου εξαμήνου σπουδών από αυτό που γίνεται η κατάταξη ή του πρώτου εξαμήνου όταν η κατάταξη γίνεται στο πρώτο εξάμηνο σπουδών. Τα εξεταζόμενα μαθήματα κατά εξάμηνο κατάταξης, η εξεταζόμενη ύλη και η όλη διαδικασία των εξετάσεων καθορίζονται τουλάχιστον 40 ημέρες πριν την λήξη της προθεσμίας υποβολής αιτήσεων με απόφαση της σχολής υποδοχής. Οι εξετάσεις διενεργούνται με ευθύνη της σχολής υποδοχής μέσα σε 10 ημέρες από τη λήξη της προθεσμίας υποβολής των αιτήσεων και τα αποτελέσματα ανακοινώνονται από το αργότερο μέσα σε 10 ημέρες από την λήξη των εξετάσεων, με απόφαση της σχολής υποδοχής η οποία εκδίδει ταυτόχρονα και την απόφαση κατάταξης στο οικείο τμήμα ή κατεύθυνση των υποψηφίων κατά την σειρά επιτυχίας τους μέχρι της συμπλήρωσης του αριθμού των προβλεπομένων θέσεων, σε περίπτωση ισοβαθμίας κατατάσσονται όλοι οι ισοβαθμούντες με τον τελευταίο κατατασσόμενο. Η σειρά επιτυχίας καθορίζεται από το άθροισμα της βαθμολογίας που πέτυχε ο ενδιαφερόμενος στα μαθήματα που εξετάσθηκε και του βαθμού του πτυχίου του ή του μέσου όρου της συνολικής βαθμολογίας του πιστοποιητικού σπουδών της σχολής προέλευσης αντί του βαθμού πτυχίο όταν πρόκειται για φοιτητές ΑΕΙ ή σπουδαστές παραγωγικών σχολών αξιωματικών των ενόπλων δυνάμεων και των σωμάτων ασφαλείας. Αν η σχολή προέλευσης δεν ακολουθούσε την δεκάβαθμη κλίμακα βαθμολογίας ή αναγωγή της βαθμολογίας αυτής σε δεκάβαθμη γίνεται σύμφωνα με τις διατάξεις του άρθρ. 11 του Π.Δ. 498/84 (ΦΕΚ 176-Α) «Κανονισμός σπουδών στα Τ.Ε.Ι. Με την Ε5/7180/7-11 Νοεμ. 1986 (ΦΕΚ Β΄ 790) αποφ. Υπ. Παιδείας, ορίστηκε ότι, «οι εξετάσεις διενεργούνται με ευθύνη της σχολής υποδοχής γίνεται μέσα σε 15 ημέρες από τη λήψη της απόφασης του ΙΤΕ για το εξάμηνο κατάταξης». Άρθρ.3.-1.Η σχολή υποδοχής υποχρεούται να ανακοινώσει τον πίνακα των κατατασσομένων τους οποίους ειδοποιεί με κάθε πρόσφορο μέσο (εγγράφως, τηλεφωνικά ή με ανακοίνωση από τα μαζικά μέσα ενημέρωσης και τον ημερήσιο τύπο) για εγγραφή το αργότερο μέσα (Μετά τη σελ. 516,57778) Σελ. 516,57779 Τεύχος Θ32-Σελ. 93 600 Κέντρα Ανώτερης Τεχ/κής Εκπ/σης (Κ.Α.Τ.Ε.) Τεχν/κά Εκπ/κά Ιδρύματα (Τ.Ε.Ι.) 32.Ε.κ.141 σε 10 μέρες από την έκδοση της απόφασης κατάταξης. 2.Οι υποψήφιοι που κατατάσσονται κατά την εγγραφή τους πέρα από τα προβλεπόμενα από τον νόμο δικαιολογητικά (πιστοποιητικά υγείας, δήμου ή κοινότητας κ.λ.π.) υποχρεούνται να προσκομίσουν και αναλυτικό πιστοποιητικό σπουδών της σχολής προέλευσης από το οποίο να προκύπτουν τα μαθήματα που παρακολούθησε και εξετάσθηκε με επιτυχία καθώς και οι βαθμοί που συγκέντρωσε στα μαθήματα αυτά ο υποψήφιος κατά την διάρκεια των σπουδών στη σχολή αυτή. 3.Οι κατατασσόμενοι, αν δεν έχουν εκδηλώσει την επιθυμία να παρακολουθήσουν το εαρινό εξάμηνο, εγγράφονται και παρακολουθούν το αντίστοιχο χειμερινό εξάμηνο εφόσον η εγγραφή τους πραγματοποιηθεί μέσα σε 20 ημέρες από την έναρξη των μαθημάτων στο τμήμα που κατατάχθηκαν, σε διαφορετική περίπτωση εγγράφονται και παρακολουθούν το αντίστοιχο εαρινό εξάμηνο του ακαδημαϊκού έτους που πέτυχαν την κατάταξη. 4.Οι κατατασσόμενοι που δεν θα ασκήσουν το δικαίωμα εγγραφής τους μέσα στην προθεσμία τη παρ. 1 του άρθρου αυτού, χάνουν το δικαίωμα αυτό και τη θέση τους καταλαμβάνουν κατά σειρά οι επόμενοι του πίνακα μετατασσομένων και οι οποίοι εγγράφονται σε αποκλειστική προθεσμία 10 ημερών από την ημέρα που θα κληθούν για το σκοπό αυτό από τη σχολή υποδοχής. 5.Η σχολή υποδοχής με απόφασή της σύμφωνα με τις διατάξεις της παρ. 3 του άρθρ. 3 σε συνδυασμό με τις διατάξεις των τελευταίων εδαφίων των άρθρ. 8 και 10 του Νόμ. 1286/82 και της παρ. 5 του άρθρ. 12 του Π.Δ. 498/1984 απαλλάσσει τους κατατασσόμενους από μαθήματα ή ασκήσεις που σύμφωνα με το πρόγραμμα σπουδών της οφείλουν να τα παρακολουθήσουν σε ανώτερο εξάμηνο από αυτό που κατατάχθηκαν εφόσον έχουν εξετασθεί ή ασκηθεί πλήρως σ’ αυτά στη σχολή προέλευσης. Με όμοια απόφαση καθορίζονται οι ασκήσεις και τα μαθήματα εκείνα τα οποία διδάσκονται σε προηγούμενα εξάμηνα από αυτό της κατάταξης τα οποία υποχρεούνται οι κατατασσόμενοι να τα παρακολουθήσουν εφόσον δεν τα έχουν διδαχθεί πλήρως και επαρκώς στη σχολή προέλευσης. 6.Τα Τ.Ε.Ι. μετά το πέρας της διαδικασίας των κατατάξεων και της πραγματοποίησης της εγγραφής των κατατασσομένων, υποβάλλουν στην ειδική υπηρεσία Τ.Ε.Ι. του ΥΠΕΠΘ, τμήμα διοικητικών υποθέσεων συγκεντρωτικό πίνακα στον οποίο εμφανίζονται: α)Οι ανώτατες και ανώτερες σχολές προέλευσης των ενδιαφερομένων για κατάταξη. β)Ο αριθμός αυτών που κατατάχθηκαν κατά σχολή, τμήμα και εξάμηνο σπουδών. Σελ. 516,57780 Τεύχος Θ32-Σελ. 94 γ)Τα μαθήματα στα οποία εξετάστηκαν οι διάφορες κατηγορίες υποψηφίων για κατάταξη. δ)Σχετικές παρατηρήσεις για βελτίώση του συστήματος κατατάξεων στο μέλλον. 7.Όλες οι προηγούμενες σχετικές αποφάσεις μας παύουν να ισχύουν εκτός αν διαφορετικά ορίζεται με την παρούσα. 